[{"text_idx": "#000001", "text": "Y Nadolig ym Mharc Bute"}, {"text_idx": "#000002", "text": "Llwybr newydd hudolus i Gymru fydd yn goleuo calonnau\u2019r genedl a\u2019i phrifddinas y Nadolig hwn."}, {"text_idx": "#000003", "text": "Bydd y Nadolig ym Mharc Bute yn arwain ymwelwyr ar daith arbennig o amgylch tirnod y ddinas a thrwy\u2019r llwybr goleuadau Nadolig mwyaf a welodd Cymru erioed."}, {"text_idx": "#000004", "text": "Bydd llwybr goleuadau newydd hudolus yn goleuo calonnau cenedl y Nadolig hwn wrth i Gymru lansio ei phrofiad goleuadau Nadolig cyntaf yng nghanol dinas Caerdydd."}, {"text_idx": "#000005", "text": "Bydd y Nadolig ym Mharc Bute yn arwain ymwelwyr ar daith arbennig o amgylch un o dirnodau mwyaf poblogaidd y brifddinas a thrwy\u2019r llwybr goleuadau Nadolig mwyaf a welodd Cymru erioed."}, {"text_idx": "#000006", "text": "O ddiwedd mis Tachwedd bydd y parc yn cynnig sioeau laser, rhodfa goed tylwyth teg hudol, pwll lili\u0308au cyfareddol, cerfluniau ta\u0302n neidiol, arddangosfeydd peli drych ysblennydd, coed enfawr wedi\u2019u goleuo a llawer mwy."}, {"text_idx": "#000007", "text": "Gan arwain at uchafbwynt ar ffurf gosodiad \u2018Mo\u0302r Golau\u2019 arbennig gan Stiwdio Ithaca, sydd wedi creu arddangosfeydd trawiadol ar gyfer Gerddi Kew, Palas Blenheim a Gw\u0302yl Glastonbury, bydd y digwyddiad yn dod a\u0302 hwyl yr w\u0302yl fawr ei hangen i siopwyr Cymreig ac ymwelwyr fel ei gilydd y gaeaf hwn."}, {"text_idx": "#000009", "text": "\u201cMae ein trigolion a\u2019n hymwelwyr wrth eu bodd a\u0302 Pharc Bute a bydd yn wych ei weld yn cael ei oleuo yn y ffordd ysblennydd hon mewn pryd ar gyfer Nadolig 2021. Mae\u2019r Nadolig ym Mharc Bute yn siw\u0302r o helpu i ddod a\u0302 hwyl yr w\u0302yl sydd mawr ei hangen i bawb sy\u2019n ymweld a bydd yn ychwanegiad gwych at ein holl ddigwyddiadau Nadolig sydd wedi\u2019u cynllunio ar gyfer Caerdydd.\u201d"}, {"text_idx": "#000010", "text": "Mae\u2019r Nadolig ym Mharc Bute yn disgwyl croesawu tua 95,000 o ymwelwyr i ddigwyddiad y Nadolig ym Mharc Bute dros gyfnod o bum wythnos. Yn ogystal ag arddangosfeydd golau ysblennydd, bydd y llwybr 1.4km hefyd yn cynnwys \u2018Gardd Da\u0302n\u2019 arbennig, a stondinau bwyd a diod stryd lleol hefyd."}, {"text_idx": "#000011", "text": "Bydd gan bobl yr opsiwn i ymweld yn ystod nifer o slotiau amser gwahanol sy\u2019n cael eu cynnal bob nos o 25 Tachwedd hyd at, ac yn cynnwys, Nos Galan. Bydd y digwyddiad yn gwbl hygyrch i\u2019r rhai sydd a\u0302 chadeiriau olwyn a phramiau, gyda\u2019r nod o gynnig dathliad cynhwysol o\u2019r Nadolig i\u2019r teulu cyfan."}, {"text_idx": "#000012", "text": "Bydd yr holl slotiau wedi\u2019u hamseru yn cael eu cynnal yn yr awyr agored i sicrhau diogelwch pawb sy\u2019n ymweld, gan olygu y bydd pob ymwelydd sy\u2019n archebu tocynnau yn cael cyfle i roi rhodd Nadolig i\u2019w teulu eleni, beth bynnag fydd yn digwydd."}, {"text_idx": "#000013", "text": "I gael rhagor o wybodaeth am y Nadolig ym Mharc Bute a sut i archebu tocynnau, ewch i "}, {"text_idx": "#000018", "text": "Cofrestrwch ar gyfer e-Gylchlythyr Croeso Caerdydd heddiw i gael newyddion cyffrous, digwyddiadau, cynigion arbennig, pethau i\u2019w gwneud a mwy gan di\u0302m Croeso Caerdydd."}]